Klabflugila manako

La klabflugila manakoOrnitologia taksonomio. () estas unutipa birdospecio el la familio de pipredoj. Ĝi troviĝas en norduesta Sudameriko.

Taksonomio
Laŭ AviListAviList v2025, konsultita la 10-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pipridae - pipredoj
Machaeropterus Bonaparte, CLJL, 1854
Machaeropterus deliciosus (Sclater, PL, 1860) - klabflugila manako

Etimologio
La scienca genra nomo Machaeropterus estas kunmetaĵo de 2 antikvaj grekaj vortoj, μάχαιρα (makajra = "tranĉilo"), kaj πτερόν (pteron = "flugilo"), ĉar maskloj havas modifitajn duarangajn flugilplumojn, kies pinto estas plidikigita kaj plilarĝigita, dum la vostoplumoj ankaŭ havas plidikigitan tigonBirds of the World, Club-winged Manakin.. Tiuj modifitaj plumoj estas uzitaj dum pariĝa ceremonio por produkti mekanikan bruon, per la vibrado de la kavaj klabformaj pintoj de la duarangaj flugilplumoj.

La specia epiteto deliciosus estas latina vorto signifanta "delica" aŭ "delikata".

Aspekto
La Klabflugila manako estas ĉirkaŭ 9,5 ĝis 10 cm longa. Unu ino pezis 12 g. La specio estas sekse dimorfa. Plenkreskaj maskloj havas skarlatajn frunton kaj kronon kaj malhelan strion tra la okulo. La cetero de ilia kapo kaj ilia korpo estas plejparte kaŝtanbrunaj, pli helaj sur la vizaĝo kaj pli malhelaj sur la ventro. Iliaj pugo kaj supravostaj kovriloj estas nigretaj. Iliaj flankoj havas iom da blanko miksita. Iliaj skapulaj kaj vosto estas nigraj kaj iliaj flugiloj nigraj kun multe da blanko sur la flugilplumoj. Kelkaj flugilplumoj estas tre modifitaj. Plenkreskaj inoj havas olivecverdan kapon kun cinamkolora nuanco sur la vizaĝo, olivecverdajn suprajn partojn, blankecan gorĝon, flavecan olivecverdajn bruston kaj flankojn, kaj palflavan ventron. Ambaŭ seksoj havas malhelbrunajn irisojn, nigran bekon, kaj kutime grizece rozkolorajn (foje violajn) krurojn kaj piedojn. Junuloj de ambaŭ seksoj similas al plenkreskaj inoj. Snow, D. (2020). Club-winged Manakin (Machaeropterus deliciosus), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 11an de Oktobro, 2025 

Disvastiĝo kaj habitato
La klabflugila manako troviĝas en la uesta deklivo de Andoj en suduesta Kolombio kaj uesta Ekvadoro. Ĝi vivas en humidaj montarbaroj, precipe kie estas musko, kaj ankaŭ malnovaj duarangaj arbaroj, plejparte je 600–1900 m.

Referencoj

Kategorio:Pipredoj
Kategorio:Paseroformaj
Kategorio:Birdoj de Sudameriko